กรมศิลปากร เปิดแบบพระเมรุมาศ 3 มิติ
นายอนันต์ ชูโชติ อธิบดีกรมศิลปากร กระทรวงวัฒนธรรม เปิดเผยความคืบหน้าในการจัดสร้างพระเมรุมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช พร้อมเผยแบบภาพพระเมรุมาศ 3 มิติ โดยวางแผนผังพระเมรุมาศ เป็นรูปสี่เหลี่ยมจัตุรัส กว้าง 60 เมตร ยาว 60 เมตร สูง 50.49 เมตร พระเมรุมาศทรงบุษบก 9 ยอด บนฐานชาลา 3 ชั้น ตรงกลางบุษบก ประธานประดิษฐาน พระเมรุมาศประดับด้วยเทวดา และสัตว์หิมพานต์ ตามปรัชญาและคติความเชื่อของไทยส่วนภูมิทัศน์บริเวณด้านหน้า ทางเข้ามณฑลพิธีด้านทิศเหนือและทิศใต้ สะท้อนให้เห็นถึงพระราชกรณียกิจ พร้อมเลือกพรรณไม้ที่สะท้อนถึงสรวงสวรรค์ตามคติโบราณและพรรณไม้สีเหลืองขาว เพื่อสื่อถึงวันพระราชสมภพนายอนันต์ กล่าวเพิ่มเติมว่า ขณะนี้รอทางกรุงเทพมหานคร ปรับพื้นที่หน้าดินบริเวณสนามหลวงฝั่งทางทิศใต้ให้เรียบร้อย ก่อนก่อสร้างพระเมรุมาศ เนื่องจากพื้นที่เดิมมีลักษณะเป็นหลังเต่า คาดว่าจะแล้วเสร็จภายในเดือนกันยายน 2560 ตามแผนเดิม
 เผยแบบพระเมรุมาศ 3 มิติ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช คาดก่อสร้างแล้วเสร็จภายในเดือนกันยายน 2560
ไทยพีบีเอส,ThaiPBSnews,ข่าวไทยพีบีเอส,ThaiPBS,กรมศิลปากร,พระเมรุมาศ,แบบพระเมรุมาศ 3 มิติ,ในหลวงรัชกาลที่9